Palabra *utilissimæ* escrita co *eszett* nun libro de 1541.
**ß**, denominado ***eszett*** ou ***scharfes S*** (pronunciados ['εstsεt] e [ʃarfəs εs]). é unha letra do alfabeto gótico incorporada ao alfabeto alemán, de base latina. É esteticamente semellante, mais non idéntica, á letra beta (Β, β) do alfabeto grego, mais non debe ser confundida con ela, por representaren sons diferentes.

Representa o fonema [s] en alemán estándar, especificamente cando segue a vogais longas e ditongos (*edelweiß*). Despois de vogais curtas escríbese *ss* (*delicatessen*). O vocábulo *eszett* representa a pronuncia alemá das dúas letras S e Z.

Historia
--------

Distintos glifos do *ß*
O ß orixinouse na ligadura de dous eses consecutivos, un de grafía alta (**ſ**) e outro normal (**s**), ou dun s longo e un z en forma gótica (ʒ). Como non aparece nunca no comezo de palabra, o ß só existía en versión minúscula; en textos escritos exclusivamente en maiúscula adoitaba substituírse por dous eses, o mesmo que en todos aqueles caso en que o carácter non estiver dispoñible nunha tipografía. En abril de 2008 introduciuse unha variante maiúscula no Unicode versión 5.1, con grafema **ẞ**. O 29 de xuño de 2017, o Rat für deutsche Rechtschreibung (Consello para a ortografía do alemán, RDR) introduciu oficialmente a versión maiúscula da letra no alfabeto alemán.

Antes da reforma da ortografía alemá de 1996, o **ß** tamén se empregaba a final de palabra, aínda que fose precedido por unha vogal curta.

### Suíza e Liechtenstein

No alemán de Suíza, *ss* adoita substituír todos os *ß*, que foi abolido gradualmente dende a década de 1930, cando a maioría dos cantóns decidiu non ensinalo na escola e o servizo postal deixou de empregalo nos nomes de lugar. O Neue Zürcher Zeitung foi o último xornal suízo en abandonar o *ß*, en 1974. As editoriais só usan *ß* en libros destinados o mercado en lingua alemá xeral.

Esta situación foi sancionada oficialmente polas regras de ortografías reformadas do alemán, que afirman en §25 E2: *In der Schweiz kann man immer „ss" schreiben* ("En Suíza, pódese escribir sempre 'ss'"). Liechtenstein segue a mesma práctica.

Notas
-----

1. 1 2  Cheng, Karen (2006). *Designing Type*. Laurence King Publishing. p. 232. ISBN 9781856694452.
2. ↑  *Deutsche Rechtschreibung: Regeln und Wörterverzeichnis ; amtliche Regelung*. Gunter Narr Verlag. 2006. p. 287. ISBN 9783823362708.
3. ↑  Cord Wischhöfer: *Proposal to encode Latin Capital Letter Sharp S to the UCS*. (n3327.pdf). Resolutions of WG 2 meeting 50.Unicode 5.1.0
4. ↑  "Deutsche Rechrtschreibung Regeln und Wörterverzeichnis: Aktualisierte Fassung des amtlichen Regelwerks entsprechend den Empfehlungen des Rats für deutsche Rechtschreibung 2016" (PDF). §25, E3. Arquivado dende o orixinal (PDF) o 06 de xullo de 2017. Consultado o 29 de xuño de 2017. E3: Bei Schreibung mit Großbuchstaben schreibt man SS. Daneben ist auch die Verwendung des Großbuchstabens ẞ möglich. Beispiel: Straße – STRASSE – STRAẞE.[When writing in all caps, one writes SS. It is also permitted to write ẞ. Example: Straße – STRASSE – STRAẞE.]

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***ß***  |

### Outros artigos

* Beta

### Ligazóns externas

* James Mosley: Eszett or ß - 31 de xaneiro de 2008 on typefoundry.blogspot.com
* Mark Jamra: The Eszett

| * v
* c
* e
Letras suplementarias do alfabeto latino |
| --- |
| Letras suplementarias | Ɑɑ • Δẟ • Ɛɛ • Əə • Ɣɣ • Ɩɩ • λ • Ɔɔ • Ʃʃ • Þþ • ϴθ • Ʊʊ • Ʌʌ • Ʒʒ • Ɂɂ • ʻ • Ꞌꞌ • Ыы |
| Letras con diacríticos | Çç • Ðð • Ðɖ • Ññ • Ŋŋ • Øø |
| Ligaduras | Ææ • Œœ • Ȣȣ • ẞß |
| Letras non empregadas na actualidade | Ɐɐ • Ƣƣ • Κʻĸ • ſ • Ƿƿ • Ȝȝ |
| Dígrafos |